kardosdrur/scandi-wiki huggingface dataset:
Dragens Knytnæve

Fist of Fury (dansk titel: Dragens Knytnæve, (gammel kinesisk: 精武门, traditionel kinesisk: 精武門; pinyin: Jīng wǔ mén) er en kinesisk kampsportsfilm fra 1972 indspillet i Hongkong. Filmen tager bl.a. udgangspunkt i den autentiske hændelse om Huo Yuanjias død. Chen Zhen som var Huo Yuanjis bedste elev, forsøger at finde synderen bag mordet på sin mesters død, hvilket tilsyneladende var et komplot begået af større syremagter som til sidst frygtede Huo Yuanjia. 

Filmen var nummer to af en kontrakt med Golden Harvest på to film. Den første var The Big Boss. Fist Of Fury er optaget i slutningen af 1971, og havde premiere i starten af 1972 i Hong Kong. Selv om filmen var nummer to i rækken af Bruce Lee filmene, fem i alt, så havde havde den først præmiere i Danmark i 1976. 

Man havde lidt svært ved at holde styr på hvor mange Bruce Lee film der var, idet der blev lavet en del kopi film, med en anden skuespiller. Navne som Bruce Li og Bruce Le blev brugt, og snød mange biografgængere. Man gjorde meget ud af at fortælle at det var en rigtig Bruce Lee film, hvilket tydeligt fremgår af filmplakaten, som bærer teksten "definitivt sidste film med den rigtige Bruce Lee". Ordvalget "definitivt" blev brugt da man absolut ikke mente at der kom flere Bruce Lee film efter denne, som havde præmiere i Danmark tre år efter hans død. Der kom dog en til "allersidste" Bruce Lee film, Game Of Death (Leg Med Døden) i 1978.

Filmen slog igen alle tidligere rekorder i Hong Kong, også hans tidligere film The Big Boss. Filmen gav yderligere føde til Bruce Lee feberen som var begyndt i Hong Kong, og som siden bredte sig til resten af verden.

Fist Of Fury var instrueret af Lo Wei som også instruerede The Big Boss. Bruce Lee fik givet et større præg på filmen, som efter sigende ikke altid behagede Lo Wei. Det var blandt andet den første film, hvori Bruce Lee brugte nunchaku. En af Bruce Lees gode venner Robert Baker fik rollen som en af skurkene, den russiske bokser.

Filmen blev eftersynkroniseret med engelsk tale, og blev lanceret i resten af verden. I USA fik den titlen The Chinese Connection.

Roller (i udvalg) 
 Bruce Lee
 Nora Miao
 Maria Yi
 Lam Ching Ying

Eksterne henvisninger 
 

Film fra 1978
Film fra Kina
Claude Chabrol

Claude Chabrol (24 juni 1930 – 12. september 2010) var en fransk filminstruktør.

Chabrol tillhører gruppen af store franske filminstruktører og er en af repræsentanterne for den "Ny bølge" i fransk film med film som Vennerne (1958) og Fætrene (1959). 

Chabrol beskæftiger sig ofte med begrebet skyld. Han var inspireret af den engelske instruktør Alfred Hitchcock og er af flere blevet omtalt som "den franske Hitchcock".

Filmografi 
Fra han indledte sin karriere som filminstruktør i 1958, lavede Chabrol mere end 50 film og tv-produktioner.

Spillefilm 
 Vennerne (Le beau Serge, 1958).
 Fætrene (Les cousins, 1959). 
 De søde piger (Le bonnes femmes, 1960).
 Er det synd at myrde kvinder? (Landru, 1963). 
 Tigeren elsker frisk kød (Le Tigre aime la chair fraîche, 1964).
 Den blå panter (Marie Chantal contre Dr. Kha, 1965).
 Tigeren parfumerer sig med dynamit (Le Tigre se parfume à la dynamite, 1965).
 Grænsefloden (La ligne de démarcation, 1966).
 Champagnemordet (Le scandale, 1967).
 Farlig vej til Korinth (La route de Corinthe, 1967).
 Veninderne (Les biches, 1968).
 Den utro hustru (La femme infidèle, 1968).
 Dyret skal dø (Que la bête meure, 1969).
 Slagteren (Le boucher, 1970).
 Terror (La rupture, 1970).
 Lige før natten (Juste avant la nuit, 1971).
 Ti dages frist (La décade prodigieuse, 1971).
 Doktor Popaul (Docteur Popaul, 1972).
 Det blodrøde bryllup (Les noces rouges, 1973).
 Rød som blod (Nada, 1974).
 Une partie de plaisir (1975).
 Morder-kabalen (Les innocents aux mains sales, 1975).
 Les magiciens (1976).
 Sidespring (Folies bourgeoises, 1976).
 Alice ou la dernière fugue (1977).
 Blodets bånd (Les liens de sang, 1978).
 Violette Nozière (1978).
 Le cheval d'orgueil (1980).
 Hattemagerens ånder (Les fantômes du chapelier, 1982). 
 Le sang des autres (1984).
 Et lig for meget (Poulet au vinaigre, 1985).
 Inspektør Laverdin (Inspecteur Lavardin, 1986).
 Masques (1987).
 Le cri du hibou (1987).
 Den sorte engel (Une affaire de femmes, 1988).
 Jours tranquilles à Clichy (1990).
 Dr. M (1990).
 Madame Bovary (Madame Bovary, 1991).
 Betty (1992).
 L'enfer (1994).
 Ceremonien (La cérémonie, 1995).
 Rien ne va plus (1997).
 Løgnens farve (Au coeur du mensonge, 1999).
 Merci pour le chocolat (2000).
 La fleur du mal (2003).
 La demoiselle d'honneur (2004).
 Magtens rus (L'ivresse du pouvoir, 2006).
 La fille coupée en deux (2007).
 Bellamy (2009).

Eksterne henvisninger 
 

 

Filminstruktører fra Frankrig
With Fear I Kiss the Burning Darkness

With Fear I Kiss the Burning Darkness er et album fra det melodiske dødsmetalband At the Gates der blev udgivet i 1993. Samtidig med dette albums ugivelse blev det gamle album The Red in the Sky Is Ours genudgivet. With Fear I Kiss the Burning Darkness blev gendugivet i 2003 med bonusnumre.

Numre 
 "Beyond Good and Evil – 2:42 
 "Raped by the Light of Christ – 2:58 
 "The Break of Autumn – 4:59 
 "Non-Divine – 4:44 
 "Primal Breath – 7:22 
 "The Architects – 3:30 
 "Stardrowned – 4:02 
 "Blood of the Sunsets – 4:33 
 "The Burning Darkness – 2:16 
 "Ever-Opening Flower – 4:59 
 "Through the Red – 3:26 

Det sidste nummer indeholder en skjult coversang af "The Nightmare Continues" af Discharge.

Bonusnumre fra genudgivelsen i 2003:

 "Neverwhere (Live)" 
 "Beyond Good and Evil (Live)" 
 "The Architects (Demo)"

Musikere 
 Anders Björler – Guitar 
 Jonas Björler – Bas 
 Adrian Erlandsson – Trommer 
 Alf Svensson – Guitar 
 Tomas Lindberg – Vokal

Gæste musikere 
 Matti Kärki – Vokal

Metalalbum
Album fra 1993
At the Gates-album
Bruce Lee - Dragen slår til igen

{{Infoboks film
| wikidata            = alle
| ingen_wikidata      =
| titel               = 
| billede             = Bruce Lee Stencil.jpg
| billedtekst         = Way of the Dragon
| billedstørrelse     = 
| imagealt            = 
| originaltitel       = 
| dansk titel         = 
| anden titel         = | genre               = 
| instruktør          = 
| producent           = 
| manuskript          = 
| original            = 
| skuespillere        = 
| filmholdsmedlem     = 
| musik               = 
| soundtrack          = 
| fotografering       = 
| klipper             = 
| studie              = 
| distributør         = 
| udgivet             = 
| censur              = 
| længde              = 
| land                = 
| priser              = 
| sprog               = 
| budget              = 
| indtjening          = 
| forgænger           = 
| fortsættelse        = 
| tekniske data       = 
| DVD                 = 
| VHS                 = 
| Blu-ray             = 
| imdb                = 
| scope               = 
| cinemazone          = 
| danskefilm          = 
| danskefilm-stumfilm = 
| danskfilmogtv       = 
| dk-filmografi       = 
| filmcentralen       = 
| sfdb                = 
| hjemmeside          = 
| facebook            = 
}}Bruce Lee – Dragen slår til igen (Originaltitel: Way of the Dragon, kinesisk: 猛龍過江, kendt som Return of the Dragon'' i Amerika) fra 1972 var kampsportslegenden Bruce Lees tredje betydningsfulde film i rækken af hans klassikere. Bruce Lee spiller filmens hovedrolle og er også filmens instruktør, manuskriptforfatter og producer. Filmen er indspillet i Rom i 1971 og var Chuck Norris' gennembrud.

Handling 

Tang Lung (Bruce Lee) bliver sendt fra Hong Kong til Rom for at hjælpe en familieven, hvis restaurant er blevet et mål for den lokale mafia. Tang Lung besejrer de lokale gangstere, men dette er i imidlertid ikke nok til at stoppe mafiabossen, som hyrer kampsportseksperter; den bedste, han kender, er kendt som "Colt" (Chuck Norris). Uvægerligt fører dette til en kamp mellem Tang Lung og Colt i Colosseum.

Medvirkende 

 Bruce Lee som "Tang Lung"
 Nora Miao som "Chen Ching Hua"
 Chuck Norris som "Colt"
 Robert Wall som "Fred" (Colt's student)
 Ing Sik Whang som "Japansk kampsportsudøver"
 Wei Ping-Ao som "Tolk"

Eksterne henvisninger 
 
 Image gallery Way of the Dragon

Kampsportsfilm fra Hongkong
Film fra 1971
Concord Production Inc.
Kantonesisksprogede film
Terminal Spirit Disease

Terminal Spirit Disease er det tredje album fra det svenske melodiske dødsmetalband At the Gates der blev udgivet i 1994 og genudgivet i 2003 med bonusnumre.

Numre 
 "The Swarm" – 3:28 
 "Terminal Spirit Disease" – 3:38 
 "And the World Returned" – 3:06 
 "Forever Blind" – 3:58 
 "The Fevered Circle" – 4:11 
 "The Beautiful Wound" – 3:52 
 "All Life Ends" (Live) – 5:16 
 "The Burning Darkness" (Live) – 2:15 
 "Kingdom Gone" (Live) – 5:02 

 Digipakken blev genudgivet i 2003 og indkluderede 3 livenumre fra 1993 live-i-studiet perioden for MTV Europa:

 "Windows" 
 "The Red In The Sky Is Ours/The Season to Come" 
 "The Burning Darkness"

Musikere 
 Tomas Lindberg – Vokal 
 Anders Björler – Guitar 
 Jonas Björler – Bas 
 Adrian Erlandsson – Trommer 
 Martin Larsson – Guitar

Gæste medlemmer 
 Peter Andersson – Cello 
 Ylva Wahlstedt – Violin

Metalalbum
Album fra 1994
At the Gates-album
Jan Nepomuk

Jan Nepomuk (også John Nepomucene og St. John of Nepomuk; ; ; 1340 – 20. marts 1393) er en helgen fra Böhmen i Tjekkiet. Han døde som offer for sin samvittighed, da han ikke ville røbe sine hemmeligheder som skriftefader, og er – i kraft af måden han døde på – tildelt rollen som skytshelgen mod oversvømmelser.

På Karlsbroen i Prag i (Tjekkiet) er der 30 forskellige barokstatuer, men den mest iøjnefaldende er den store statue af Jan Nepomuk med en glorie af fem stjerner om hovedet. Faktisk kan man finde statuer af Jan Nepomuk flere steder i Prag. Jan Nepomuk var Václav 4.'s dronnings skriftefader. Da Václav troede, at konen var ham utro, torturerede han Jan Nepomuk til døde for at få ham til at bryde sit tavshedsløfte og fortælle, hvad konen havde fortalt i skriftestolen. Da han døde, smed Václav 4. ham i floden Vltava fra Karlsbroen. Det siges, at da han ramte vandet, steg der 5 stjerner til vejrs. Jan Nepomuk er derefter blevet en helgen i Prag, da befolkningen mener, Gud belønnede ham for hans udholdenhed og lydighed over for præsteløftet ved at sende fem stjerner til vejrs.

Eksterne links 

 Officiel website for den tjekkiske helgen Jan Nepomuk

Tjek fødselsår
Tjekkiets historie
Helgener
Ivalde

Ivalde er i nordisk mytologi navnet på den dværgfyrste, som er fader til Ivalde-sønnerne. Han har med lysdisen Hildegun børnene, Idun; Hjuke og Bil.

Dværge i nordisk mytologi
Petronius

Petronius (ca. 27-66 e.Kr.) var en antik romersk satirisk forfatter. Han er kendt for den store roman Satyricon om tre unge mænds bizarre oplevelser på en rejse rundt i Romerriget.

Forfatteren Petronius er muligvis den samme som den Petronius, der ifølge historikeren Tacitus var kejser Neros arbiter elegantiae officielle smagsdommer i spørgsmål om luksus og ekstravagance; derfor omtales han også ofte som Petronius Arbiter. Nero beordrede 
ham og Seneca til at begå selvmord i år 66 e.Kr.. Ifølge Tacitus var Petronius' fornavn Gaius, mens han i et manuskript til Satyricon kaldes Titus. Det har skabt tvivl om Satyricons forfatter også er Neros smagsdommer.

Skønlitterære forfattere fra Romerriget
Latinske forfattere
Satirikere fra Romerriget
Personer fra Romerriget der har begået selvmord
Sienna Miller

Sienna Rose Miller (født 28. december 1981) er en amerikansk/engelsk skuespiller og model.

Opvækst 
Miller blev født i New York City. Hun flyttede til England som lille og gik i skole på Heathfield School i en lille by ved navn Ascot. Millers forældre var hippier. Hendes far Edward Miller arbejder som bankmand og er født i Meadville, Pennsylvania. Hendes mor Jo Miller kommer fra Sydafrika. Miller har en søster (Savannah) og to halvbrødre (Charles og Steven) Og en stedsøster (Natasha).

Privatliv 
Miller fandt sammen med Jude Law i 2004. I 2005 indrømmede han at han havde en affære med Daisy Wright (Hans børns barnepige) og samtidlig gik der rygter om at Sienna havde en affære med skuespilleren og Laws ven, Daniel Craig. De blev så separeret. Så genforenes de kort inden de blev separeret igen i 2006. Og har nu valgt og gå hver til sit igen.

Filmografi 
 South Kensington (2001)
 High Speed (2002)
 Layer Cake (2004)
 Alfie (2004)
 Casanova (2005)
 Factory Girl (2006)
 Interview (2007)
 Stardust (2007)
 Camille (2008)
 The Mysteries of Pittsburgh (2008)
 The Edge of Love (2008)
 G.I. Joe: The Rise of the Cobra (2009)
American Sniper (2014)
 21 Bridges'' (2019)

Eksterne henvisninger 

 

Skuespillere fra New York
Personer fra New York City
Modtagere af Golden Raspberry Awards
Den blå sangbog

Den blå sangbog var Sønderjyllands sangbog frem til 1946, hvor den blev afløst af højskolesangbogen. Den blå sangbog udkom i 20 oplag. Den første udgave udkom i 1867, lige efter de slesvigske krige. Efter 1946 udgav Sprogforeningen et sønderjysk tillæg til højskolesangbogen med sange fra den blå sangbog, som var udeladt i højskolesangbogen.

Sangbogens stigende popularitet førte til, at nogle af sangene blev forbudt i den tyske tid. Det kunne dreje sig om danske nationalsange, f.eks. "Det haver så nyligen regnet", men også hjemstavnssangen: "Goj avten i dræenge" og den norske Jeg vil værge mit land eller Brorsons Her vil ties her vil bies. Sangbogen havde derfor blanke sider, hvorpå folk selv kunne skrive de forbudte sange.

Eksterne henvisninger
 Grænseforeningen: Den blaa sangbog 

Sangbøger fra Danmark
Kunst, litteratur og sange fra Sønderjylland
Gheorghe Hagi

Gheorghe Hagi (født 5. februar 1965) er en tidligere rumænsk fodboldspiller, og nuværende ejer af og manager for Liga I klubben Farul Constanța. Som angribende midtbanespiller blev Hagi anset for at være en af de bedste spillere i verden i 1980erne og 1990erne og er blevet kaldt den største rumænske fodboldspiller gennem tiderne.

Karriere som fodboldspiller 
Georghe Hagi debuterede i 1982 for Farul Constanta i Rumænien i en alder af 17 år. I 1984 skiftede han til Sportul Studentesc, hvor han efter 3 sæsoner skiftede til Steaua Bucharest. Han scorede 85 mål i 97 kampe. I Steaua Bucharest vandt han 3 rumænske mesterskaber i træk.

Efterfølgende spillede han for Real Madrid i 1990-1992. Hagi havde 2 skuffende sæsoner i klubben, hvor han kun scorede 15 mål i 64 kampe.

Efter Real Madrid spillede han for Brescia, hvor han i første sæson scorede 5 mål i 31 kampe. Det andet år han spillede i Brescia var han på B holdet.

I 1994-1996 spillede Hagi for FC Barcelona. Han scorede 9 mål i 21 kampe i løbet af de 2 sæsoner, han spillede der.

Derefter spillede Hagi i den tyrkiske klub Galatasaray A.S.. Han spillede i klubben i 5 sæsoner, hvilket førte til at klubben kom på en førsteplads 4 gange og en andenplads 1 gang. I 2000 vandt klubben UEFA-cupen over Arsenal FC efter straffespark. Hagi har spillet i 703 kampe og har scoret 308 mål.

Karriere som træner 
Hagi blev fodboldtræner for det rumænske landshold i 2001, men blev fyret 6 måneder senere efter at holdet ikke havde kvalificeret sig til World Cup.

I 2003 blev Hagi træner for den tyrkiske klub Bursaspor, men forlod klubben igen efter en skuffende start på sæsonen.

Hagi trænede klubben Galatasaray i sæsonen 2004-2005. I 2005 ledte han holdet til finalen i Turkish Cup, men hans kontrakt blev ikke forlænget.

Hagi var i 2006 træner for Politehnica Timișoara og i 2007 træner for Steaua București.

I 2010 blev Hagi igen træner for Galatasaray, men fyret allerede 5 måneder efter i 2011.

I 2009 blev grundlagde Hagi klubben Viitorul Constanța og blev dens ejer og udnævnte sig selv til dens træner i september 2014. Klubben blev i 2021 fusioneret med klubben Farul Constanta og stadig med Hagi som træner.

Hæder 
 Årets fodboldspiller i Rumænien 1985, 1987, 1993, 1994, 1997, 1999 og 2000.
 Topscorer i Liga I i sæsonerne 1984/85 (20 mål) og 1985/86 (31 mål).
 Spansk supercup vinder i sæsonerne 1989/90 og 1990/91 (for Real Madrid og 1993/94 og 1994/95 for FC Barcelona.
 Champions League deltager i 1998, 1999, 2000 og 2001 (alle for Galatasaray).
 World Cup deltager i 1990, 1994 og 1998 (alle for Rumænien)
 UEFA Euro deltager i 1984, 1996 og 2000 (alle for Rumænien)

Referencer 

¨

Fodboldspillere fra Rumænien
Fodboldspillere fra Steaua Bukarest
Fodboldspillere fra Real Madrid CF
Fodboldspillere fra FC Barcelona
Fodboldspillere fra Brescia Calcio
Fodboldspillere fra Galatasaray SK
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Jump In!

Jump In! er den 69'ende Disney Channel Original Movie.

Filmen blev første gang vist på den amerikanske Disney Channel d. 27. april 2007.

Stjernen fra High School Musical Corbin Bleu er hovedpersonen Izzy Daniels. Keke Palmer har den næststørste hovedrolle og hun spiller Mary.

Eksterne henvisninger 
 

Disney Channel Original Movies
Romantiske film fra USA
Ungdomsfilm fra USA
Dramafilm fra USA
Sportsfilm
Amerikanske film fra 2007
Hyrdedigtning

Hyrdedigte er en af flere forskellige slags former for digtning under Barokkens litterære tid. På overfladen skildrer de en hyldest til den udkårne kvinde, men med en underspillet erotisk stemning, fortæller de om hyrdelegene der foregår i hoffets haver. Selve digtene virker umiddelbart uskyldsrene – behersket gennem et eksemplarisk formsprog – men i grunden skildrer de den erotiske lyst og dens iscenesættelse.

Den idylliske beskrivelser tager sin inspiration også fra den klassiske litteratur - Vergils Bucolica og, helt klassisk, oldtids-grækeren Theokrits hyrdedigte.

Barokken (1600-1730) er en stilperiode som, grundet enevældens og den katolske kirkes magtdemonstration, gør sig i overdrevne, effektjagende, pompøse udsmykninger og en iscenesat hofkultur. Man er kunstig, og man prøver ikke på at skjule det. Slottene og haverne er ligeså kunstigt opstillede, og i barokhaverne leger overklassen uskyldige hyrdinder og hyrder, som lader sig forføre. Naturen er ligeså iscenesat som selve legen. Havernes buske er klippede i former, springvand sender fine vandstråler og små stier der alle fører til regentens trone, former strukturen.

Poesi
Litteratur
Arpino

Arpino er en landsby med tilhørende kommune i regionen Lazio, Italien. I antikken hed byen Arpinum og var fødested for bl.a. politikerne Gaius Marius og Marcus Tullius Cicero.

Byer i Lazio
Vejle Håndbold

Vejle Håndbold, tidligere Vejle Bredballe Håndbold Klub (VBHK), er stiftet den 6. februar 1991 som en fusion mellem Vejle Håndbold Klub og Vejle-Bredballe KFUM.

Klubben tæller i dag omkring 350 medlemmer, og klubbens bedst placerede seniorhold finder man i herrernes 3. division og damernes 3. division. Indtil januar 2014 spillede det bedste herrehold i 1. division, men klubben måtte trække holdet på grund af økonomiske problemer.

Referencer

Eksterne henvisninger 

 VBHK's hjemmeside 

Håndboldklubber i Danmark
Håndbold
Etableret i 1991
Studio 60 on the Sunset Strip

Studio 60 on the Sunset Strip er en amerikansk TV-serie (Drama) som foregår bag scenen på det fiktive sketch komedie show som også hedder «Studio 60 on the Sunset Strip». Showets format minder om NBC's Saturday Night Live. I serien møder vi både skuespillere, producenter, skribenter og den fiktive TV-kanal NBS' ledelse.

Serien er lavet og skrevet af Aaron Sorkin og kørte på NBC fra den 18. september 2006 til den 28. juni 2007. I Danmark blev serien sendt på Kanal 5.

Medvirkende

Hovedroller 
 Bradley Whitford som Danny Tripp: En TV producer som overtager styrelsen af showet sammen med Matt Albie, hans ven gennem mange år. Han er også tidligere misbruger.
 Matthew Perry som Matt Albie: En tidligere skribent for Studio 60 som bliver tilbudt at komme tilbage til showet som med producer og hoved skribent da den tidligere ledende producer Wes Mendell bliver fyret. Han har også tidligere i flere omgange været kæreste med Harriet Hayes.
 Amanda Peet som Jordan McDeere: Nyligt hyret president af det fiktive TV netværk NBS hvor Studio 60 bliver sendt.
 Sarah Paulson som Harriet Hayes: En af de tre hoved skuespillere i showet. Matt Albies tidligere kæreste. Har også datet Luke Scott, en tidligere skribent på Studio 60 og Matts rival, som nu er en instruktør. Rollen er delvist baseret på Kristin Chenowth, Aaron Sorkins tidligere kæreste da hun arbejdede på The West Wing.
 Nate Corddry som Tom Jeter: En anden af de tre hoved skuespillere i showet. Han er fra Midwest og hans bror arbejde som ingeniør på en farlig opgave i Afghanistan. Han er kærester med Lucy, en af skribenterne på showet.
 D. L. Hugley som Simon Stiles: Den sidste af de tre hoved skuespillere i showet. Hans oprindelig intention var at spille drama, men spiller som sagt komik i serien.
 Steven Weber som Jack Rudolph: Formanden for det fiktive netværk NBS og Jordan's boss. Han er skilt fra sin kone.
 Timothy Busfield som Cal Shanley: Instruktør på det fiktive show Studio 60. Busfield har også instrukeret flere afsnit af serien, som han gjorde for Sports Night. Cal har to børn.

Eksterne henvisninger 
 

Amerikanske tv-serier fra 2000'erne
Tv-programmer fra NBC
Intentional Software

Intentional Software var et softwarefirma, der var ejet af Charles Simonyi (tidligere softwareudvikler hos Microsoft).

”Intentional Software”  betyder oversat til dansk  ”Tilsigtet Software”.

Firmaet blev 18. april 2017 overtaget af Microsoft.

Ekstern henvisning 
  Intentional Software  Siden er lukket efter Microsofts overtagelse.

It-virksomheder fra USA
Etableret i 2002